**David Kaše** (s. 28. tammikuuta 1997 Kadaň, Tšekki) on tšekkiläinen jääkiekkoilija, joka pelaa Tšekin Extraliga-joukkue HC Litvínovissa. Kaše on pelipaikaltaan oikea laitahyökkääjä, mutta hän osaa pelata myös keskellä.

Ura
---

### Seuraura

Kaše on SK Kadaňin kasvatti. Kesken C-juniorikauden 2010–2011 hän siirtyi KLH Chomutoviin. Kauden 2011–2012 päätteeksi Kaše voitti seurassa Tšekin C-nuorten sarjan mestaruuden. Kauden 2013–2014 päätteeksi hän voitti Extraliga juniorůn mestaruuden.

Avtomobilist Jekaterinburg varasi Kašen 129. pelaajana KHL:n varaustilaisuudessa 2014. Samana kesänä hänet varasi myös QMJHL-joukkue Blainville-Boisbriand Armada 41. pelaajana CHL:n varaustilaisuudessa, mutta Kaše päätti jäädä kaudeksi 2014–2015 kuitenkin kotimaahansa. Hän debytoi Chomutovin miesten joukkueessa Tšekin toiseksi korkeimmalla sarjatasolla 1. česká hokejová ligassa, jossa Kašen tulokaskausi toi 30 runkosarja- ja yhdessä playoff-ottelussa tehot 7+7=14. Hän voitti sarjan mestaruuden, mutta Kaše ei saanut kuitenkaan peliaikaa Extraligan nousukarsintasarjassa, joka päättyi Chomutovin sarjanousuun. Hän pelasi osan kaudestaan vielä myös seuran A-nuorissa. Kaše voitti Extraliga juniorůn pudotuspelien pistepörssin tehoilla 5+7=12 ja kauden päätteeksi sarjan mestaruuden.

Philadelphia Flyers varasi Kašen viidennellä kierroksella 128. pelaajana NHL:n varaustilaisuudessa 2015. Samana kesänä OHL-joukkue Niagara IceDogs varasi hänet uudelleen CHL:ään numerolla 33. Kaše päätti kuitenkin jälleen jäädä kotimaahansa. Hänen tulokaskautensa 2015–2016 Extraligaan nousseessa Chomutovissa toi 30 runkosarjaottelussa tehot 1+1=2 ja kahdeksassa playoff-ottelussa tehot 1+1=2. Kaše teki Extraliga-debyyttinsä runkosarjan avauskierroksella 11. syyskuuta 2015 vieraissa HC Třineciä vastaan. Hänet merkittiin joukkueen nelossentteriksi laidoilleen Marek Tomica ja Lukáš Květoň. Kaše sai ottelussa jääaikaa 8.09 minuuttia. Ensimmäisen Extraliga-maalinsa hän teki 23. lokakuuta 2015 ylivoimalla HC Plzeňiä vastaan. Kašen osuma jäi Chomutovin 7–5-voittoon päättyneen ottelun ratkaisumaaliksi. Hän pelasi kauden aikana myös sarjatasoa alempana 1. ligassa 16 ottelua lainalla kasvattajaseurassaan SK Kadaňissa. Kaudella 2016–2017 Kaše pelasi Extraligassa 32 runkosarjaottelua tehopistein 3+6=9 ja 15 playoff-ottelua tehopistein 2+4=6. Hän pelasi myös kahdeksan ottelua lainalla Kadaňissa.

Kaudeksi 2017–2018 Kaše siirtyi vuoden mittaisella sopimuksella Ruotsin SHL-liigan nousijajoukkue Mora IK:hon. Hänen tehonsa 9+14=23 riittivät joukkueen sisäisen pistepörssin voittoon. Mora ajautui karsintasarjaan, mutta onnistui kuitenkin säilyttämään sarjapaikkansa.

Toukokuussa 2018 Kaše teki kolmivuotisen NHL-tulokassopimuksen Philadelphia Flyersin kanssa. Syksyn harjoitusleirin päätteeki seura lähetti hänet AHL-joukkue Lehigh Valley Phantomsin vahvuuteen. Kaše pelasi siellä kokonaan kauden 2018–2019 ja teki 40 runkosarjaottelussa tehot 8+15=23. Myös kauden 2019–2020 hän aloitti Phantomissa. Kaše debytoi Flyersin NHL-joukkueessa 11. joulukuuta 2019 vieraissa Colorado Avalanchea vastaan. Hän sai ottelussa jääaikaa 7.47 minuuttia. NHL-uransa avausmaalin Kaše teki neljännessä ottelussaan 17. joulukuuta 2019 Anaheim Ducksia vastaan. Hänen osumansa jäi Flyersin 4–1-voittoon päättyneen ottelun voittomaaliksi. Vastustajajoukkueessa pelasi Kašen isoveli Ondřej. David Kaše valittiin ottelun kakkostähdeksi. Kaikkiaan hän pelasi kauden aikana NHL:ssä kuusi runkosarjaottelua tehden yhden maalin.

Elokuussa 2020 Flyers lainasi Kašen toistaiseksi voimassa olevalla sopimuksella kotimaahansa Extraliga-joukkue HC Karlovy Varyn riveihin. Hän teki siellä 27 ottelussa tehot 6+19=25, kunnes Kaše palasi Flyersin organisaatioon. Tammikuun 2014 harjoitusleirin päätteeksi seura lähetti hänet Lehigh Valley Phantomsin AHL-joukkueeseen. Reilu kuukautta myöhemmin Kaše nostettiin Flyersin varamiesten "taksiryhmään", jonka jälkeen hänet nostettiin viikon aikana kahdesti NHL-joukkueen vahvuuteen, kunnes Kaše lähetettiin takaisin farmiin.

### Maajoukkueura

Kaše pelasi alle 20-vuotiaiden MM-kilpailuissa vuosina 2015, 2016 ja 2017. Ensimmäisessä turnauksessa hän jakoi Tšekin sisäisen tehotilaston voiton Jan Košťálekin kanssa lukemalla +3. Kaše valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2017 turnauksessa hän toimi Tšekin varakapteenina. Valmennus valitsi Kašen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi.

Kaše pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Jälkimmäisessä turnauksessa hän toimi Tšekin kapteenina. Kaše jakoi tehoilla 2+3=5 joukkueen sisäisen pistepörssin voiton Pavel Zachan ja Michael Špačekin kanssa. Hän jakoi myös Tšekin sisäisen tehotilaston voiton Špačekin kanssa lukemalla +3. Valmennus valitsi Kašen joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi. Kaše pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän toimi joukkueensa kapteenina ja johdatti Tšekin hopeaan. Kaše pelasi myös World U-17 Hockey Challengessa tammikuussa 2014, jolloin hän oli Tšekin paras pistemies ja maalintekijä tehoilla 4+2=6. Yhteensä Kaše on pelannut 39 nuorten ja 54 poikien maaottelua.

Tšekin A-maajoukkueessa Kaše on pelannut seitsemän ottelua tehden kaksi maalia. Hän teki A-maajoukkuedebyyttinsä 23. elokuuta 2017 Třinecissä pelatussa harjoitusottelussa Slovakiaa vastaan. Kaše merkittiin heti Tšekin ykkösketjun oikeaan laitaan Radan Lencin ja Pavel Musilin viereen. Ensimmäisen A-maajoukkuemaalinsa hän teki Euro Hockey Challengessa 13. huhtikuuta 2018 Amiensissa Ranskaa vastaan.

Pelityyli
---------

*The Sports Forecaster* -sivuston mukaan Kaše on monipuolinen kahden suunnan hyökkääjä, joka pelaa rauhallisesti kiekon kanssa ja voittaa paljon aloituksia. Hän kykenee pelaamaan sekä keskellä että laidassa. Kaše ei kuitenkaan ole kovin isokokoinen ja hänen tulisi ulosmitata potentiaalinsa tulosyksikössä sekä todistaa kykenevänsä pelaamaan isoja vastustajia vastaan. Sivuston mukaan Kaše etsii vielä paikkaansa huipputasolla.

Muuta
-----

Kašen isoveli Ondřej on myös jääkiekkoilija. Veljesten isä Robert Kaše on entinen Tšekin ja Saksan alempien jääkiekkosarjojen hyökkääjä, joka on myöhemmin toiminut päävalmentajana Tšekin 1. ligassa ja apuvalmentajana Extraligassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | KLH Chomutov | Tšekki U20 | 4 | 0 | 1 | 1 | 0 | – | – | – | – | – |
| 2013–2014 | KLH Chomutov | Tšekki U20 | 35 | 11 | 19 | 30 | 10 | 11 | 2 | 1 | 3 | 8 | U18 | 7 | 3 | 2 | 5 | 0 |
| 2014–2015 | KLH Chomutov | Tšekki U20 | 8 | 7 | 8 | 15 | 2 | 9 | 5 | 7 | 12 | 12 | U18 | 4 | 2 | 3 | 5 | 2 |
|  | KLH Chomutov | Tšekki2 | 30 | 7 | 7 | 14 | 10 | 1 | 0 | 0 | 0 | 0 | JMM | 4 | 0 | 1 | 1 | 0 |
| 2015–2016 | KLH Chomutov | Tšekki U20 | 1 | 0 | 1 | 1 | 0 | 2 | 1 | 3 | 4 | 2 | JMM | 5 | 0 | 1 | 1 | 2 |
|  | KLH Chomutov | ČEL | 30 | 1 | 1 | 2 | 2 | 8 | 1 | 1 | 2 | 2 |
|  | SK Kadaň | Tšekki2 | 16 | 6 | 8 | 14 | 6 | – | – | – | – | – |
| 2016–2017 | KLH Chomutov | ČEL | 32 | 3 | 6 | 9 | 8 | 15 | 2 | 4 | 6 | 4 | JMM | 5 | 2 | 1 | 3 | 4 |
|  | SK Kadaň | Tšekki2 | 8 | 4 | 3 | 7 | 0 | – | – | – | – | – |
| 2017–2018 | Mora IK | SHL | 44 | 9 | 14 | 23 | 6 | – | – | – | – | – |
| 2018–2019 | Lehigh Valley Phantoms | AHL | 40 | 8 | 15 | 23 | 10 | – | – | – | – | – |
| 2019–2020 | Philadelphia Flyers | NHL | 6 | 1 | 0 | 1 | 0 | – | – | – | – | – |
|  | Lehigh Valley Phantoms | AHL | 51 | 7 | 12 | 19 | 14 | – | – | – | – | – |
| 2020–2021 | HC Karlovy Vary | ČEL | 27 | 6 | 19 | 25 | 12 | – | – | – | – | – |
|  | Lehigh Valley Phantoms | AHL | 19 | 3 | 6 | 9 | 8 | – | – | – | – | – |
|  | Philadelphia Flyers | NHL | 1 | 0 | 0 | 0 | 0 | – | – | – | – | – |
| 2021–2022 | HC Sparta Praha | ČEL | 43 | 4 | 19 | 23 | 16 | 8 | 1 | 1 | 2 | 10 |
| 2022–2023 | HC Sparta Praha | ČEL | 25 | 6 | 8 | 14 | 8 | 6 | 1 | 1 | 2 | 2 |
| 5 kautta | yhteensä | ČEL | 157 | 20 | 53 | 73 | 46 | 37 | 5 | 7 | 12 | 18 |
| 3 kautta | yhteensä | AHL | 110 | 18 | 33 | 51 | 32 | – | – | – | – | – |
| 2 kautta | yhteensä | NHL | 7 | 1 | 0 | 1 | 0 | – | – | – | – | – |

Lähteet
-------

* David Kaše The Internet Hockey Databasessa (englanniksi)
* David Kaše Eurohockey-sivustolla (englanniksi)
* David Kaše *Elite Prospects*. Everysport Media Group AB.  (englanniksi)

### Viitteet

1. ↑  David Kaše The Internet Hockey Databasessa (englanniksi)
2. 1 2 3 4 5 6 7 8 9  David Kaše *Elite Prospects*. Everysport Media Group AB.  (englanniksi)
3. ↑  Rozestavení: HC Oceláři Třinec - Piráti Chomutov, 11.09.2015 *Hokej.cz*.  11.9.2015. BPA sport marketing a.s. ve spolupráci s eSports.cz, s.r.o. Viitattu 11.8.2020. (tšekiksi)
4. ↑  HC Oceláři Třinec - Piráti Chomutov, 11.09.2015 *Hokej.cz*.  11.9.2015. BPA sport marketing a.s. ve spolupráci s eSports.cz, s.r.o. Viitattu 20.2.2019. (tšekiksi)
5. ↑  Piráti Chomutov - HC Škoda Plzeň, 23.10.2015 *Hokej.cz*.  23.10.2015. BPA sport marketing a.s. ve spolupráci s eSports.cz, s.r.o. Viitattu 20.2.2019. (tšekiksi)
6. ↑  Åström, Kenny: Tjeckisk talang klar för Mora IK *moraik.se*.  9.6.2017. Mora IK Fastighets AB. Viitattu 20.2.2019. (ruotsiksi)
7. ↑  Elite Prospects - Mora IK *eliteprospects.com*. Everysport Media Group AB. Viitattu 5.5.2020. (englanniksi)
8. ↑  Flyers sign F David Kase to ELC *nhl.com/flyers*.  4.5.2018. Philadelphia Flyers. Viitattu 20.2.2019. (englanniksi)
9. ↑  Flyers reduce training camp roster by 11 players *nhl.com/flyers*.  20.9.2018. Philadelphia Flyers. Viitattu 20.2.2019. (englanniksi)
10. 1 2  David Kase Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.2.2019. (englanniksi)[vanhentunut linkki]
11. ↑  Philadelphia Flyers - Colorado Avalanche - December 11th, 2019 *NHL.com*.  11.12.2019. National Hockey League. Viitattu 5.5.2020. (englanniksi)
12. ↑  Anaheim Ducks - Philadelphia Flyers - December 17th, 2019 *NHL.com*.  17.12.2019. National Hockey League. Viitattu 5.5.2020. (englanniksi)
13. ↑  Philadelphia Flyers Twitterissä *twitter.com*.  11.8.2020. Philadelphia Flyers. Viitattu 11.8.2020. (englanniksi)
14. ↑  Philadelphia Flyers Twitterissä *twitter.com*.  14.1.2021. Philadelphia Flyers. Viitattu 5.3.2021. (englanniksi)
15. ↑  Elite Prospects - Czech Republic U20 *eliteprospects.com*. Everysport Media Group AB. Viitattu 5.5.2020. (englanniksi)
16. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 20.2.2019. (englanniksi)
17. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2017. IIHF. Viitattu 20.2.2019. (englanniksi)
18. ↑  Elite Prospects - Czech Republic U18 *eliteprospects.com*. Everysport Media Group AB. Viitattu 5.5.2020. (englanniksi)
19. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  26.4.2015. IIHF.  Arkistoitu 28.12.2015. Viitattu 20.2.2019. (englanniksi)
20. ↑  Elite Prospects - Czech Republic U17 *eliteprospects.com*. Everysport Media Group AB. Viitattu 5.5.2020. (englanniksi)
21. ↑  Slovensko v Žiline prehralo s Českom 1:2 (hokej, príprava) *isport.blesk.cz*.  23.8.2017. CZECH NEWS CENTER a.s. Viitattu 20.2.2019. (tšekiksi)
22. ↑  France vs Czech Republic – EHC – Euro Hockey Challenge – boxscore *pointstreak.com*.  28.4.2018. Pointstreak Sports Technologies Inc. Viitattu 20.2.2019.
23. ↑  David Kase Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.2.2019. (englanniksi)
24. ↑  Ondřej Kaše *Elite Prospects*. Everysport Media Group AB.  (englanniksi)
25. ↑  David Kaše *Elite Prospects*. Everysport Media Group AB.  (englanniksi)